**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO galutiniam KONCESIJOS SUTARties DĖL KLAIPĖDOS daugiafunkcio sveikatingumo centro VALDYMO IR NAUDOJIMO KONCESIJOS SUTEIKIMO IR VYKDYMO projektui“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant, kad Klaipėdos miesto savivaldybės taryba pritartų Koncesijos sutarčiai dėl Klaipėdos daugiafunkcio sveikatingumo centro valdymo ir naudojimo koncesijos suteikimo ir vykdymo (toliau Koncesijos sutartis).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2017 m. balandžio 27 d. sprendimu Nr. T2-97 nusprendė įgyvendinti partnerystės projektą dėl Klaipėdos daugiafunkcio sveikatingumo centro valdymo ir naudojimo perdavimo pagal koncesijos sutartį ir nustatė pagrindines partnerystės projekto sąlygas.

 Savivaldybės taryba 2017 m. rugsėjo 14 d. sprendimu Nr. T2-216 patvirtino Klaipėdos daugiafunkcio sveikatingumo centro valdymo ir naudojimo perdavimo pagal koncesijos sutartį konkurso (toliau Konkursas) sąlygų aprašą.

Vykdant Konkursą buvo gautas vienas pasiūlymas, kuris atitiko Konkurso sąlygų aprašo reikalavimus. Su Konkurso dalyviu buvo vykdomos derybos.

Atsižvelgiant į Konkurso derybų rezultatus ir į galutinį Konkurso dalyvio pasiūlymą, Klaipėdos miesto savivaldybės administracija parengė Koncesijos sutarties projektą dėl Klaipėdos daugiafunkcio sveikatingumo centro valdymo ir naudojimo koncesijos suteikimo ir vykdymo.

Vadovaujantis Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480, 30 punktu, Koncesijos sutarties projektas buvo pateiktas Klaipėdos miesto kontrolės ir audito tarnybai bei LR Finansų ministerijai.

2018-01-05 buvo gauta Finansų ministerijos išvada. Savivaldybės administracija atsižvelgė į išvadoje nurodytas pastabas ir patikslino Koncesijos sutarties projektą.

Pagal Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480, 31 punktą Savivaldybės tarybai pritarus Koncesijos sutarčiai galima vykdyti jos pasirašymą.

**3. Kokių rezultatų laukiama.**

Priėmus šį Savivaldybės tarybos sprendimą būtų pasirašyta Koncesijos sutartis ir Klaipėdos daugiafunkcis sveikatingumo centras Dubysos g. 12, Klaipėdoje, būtų perduotas valdyti ir naudoti privačiam operatoriui (koncesininkui).

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – baigiamos vykdyti Klaipėdos daugiafunkcio sveikatingumo centro valdymo ir naudojimo perdavimo pagal koncesijos konkurso procedūros ir pasirašome Koncesijos sutartis.

Teikiame svarstyti šį sprendimo projektą.

PRIDEDAMA:

1. Konkurso sąlygos su priedais, 195 lapai;

2. Konkurso dalyvio galutinio pasiūlymo kopija, 5 lapai;

3. LR Finansų ministerijos raštas, 3 lapai.

Turto skyriaus vedėjas Edvardas Simokaitis